Campania electorală nu prea a ajuns şi în satele româneşti. Oamenii au aflat că trebuie să meargă la vot, dar cei mai mulţi nu ştiu nimic despre scrutinul de duminică. Mai sunt şi cei care ştiu câte ceva, dar spun că nu merg la urne pentru sunt supăraţi pe toţi politicienii, indiferent de partid.

În satele doljene, timpul curge după alte reguli decât la oraş. Este puţin după ora prânzului, iar oamenii îşi văd de-ale lor. La politică se pricep cu toţii. Iar ziua votului este mereu un motiv de bucurie, iar drumul către secţie trebuie musai străbătut în haine de sărbătoare.

Femeie: Eu mă duc, cum să nu, mamă, eu mă duc întotdeauna la votare.

Reporter: Şi la referendum, ce faceţi, v-aţi decis?

Femeie: Da. (...) Eu votez pe cine ştiu. Pe domnul..., că nu ştiu eu, că ştiu carte, dar nu-i cunosc pe toţi. (...) Manda, care e foarte bun.

Reporter: Ce a făcut el aşa, de-a lungul timpului, cu ce s-a remarcat?

Femeie: Deosebit? În Craiova, nu pe aici pe la noi, pe la ţară.

În drumul nostru dăm şi peste un domn care va fi membru în comisia din secţia de votare deschisă în şcoala din sat. El sigur ştie mai multe despre ce se întâmplă duminică.

Reporter: Mergeţi la alegeri?

Membru în comisia din secţia de votare: Păi cum să nu, dacă sunt în sală, acolo. (...)

Reporter: Dar ce e cu euroarlamentarele astea acum, ce se votează, de fapt?

Membru în comisia din secţia de votare: Ce pot să vă spun, votăm, ca să ne dea şi nouă subvenţii şi ălea.

Reporter: Şi cu referendumul? Ce ştiţi de referendum?

Membru în comisia din secţia de votare: Nu ştiu nimic (...) Am încredere în domn primar.

Oamenii locului spun că ştiu de la părinţi şi de la bunici că este o datorie cetăţenească să meargă la vot. Nu toţi au avut, din păcate, timp să se şi informeze înainte.

Reporter: Dar ce se votează la referendumul ăsta? Pentru ce?

Bărbat: Unii zic că PSD ul, unii zic că PNL-ul. (...)

Reporter: Ce votaţi dacă nu ştiţi despre e e vorba?

Bărbat: Găsim noi acolo, vedem şi noi, ne uităm pe PSD sau PNL.

Reporter: Păi nu, la referendum nu e cu PNL şi PSD.

Bărbat: Dar cu ce?

Numele rostite des la televizor le sunt întrucâtva familiare şi oamenilor din sat.

Sătenii, la curent cu vizitele lui Iohannis la „Buncher” și cu „dosarele ilegale făcute de Koreși”

Bărbat: Preşedintele ţării, de ce nu acceptă miniştri? (...) El se duce la parlamentul european, la preşedintele parlamentului, la preşedintele comisiei, la Buncher ăla, cum îl cheamă şi spune numai prostii. (...)

Bărbat: N-aţi văzut pe Koreşi, n-aţi văzut? A făcut dosare ilegale. (...) DNA ul a făcut numai măgării.

Reporter: Cine, cine a făcut?

Bărbat: Koreşi!

Facem un popas şi în Vârvoru, o comună în care Olguţa Vasilescu şi-a cumpărat o proprietate.

A cumpărat casă aici, la Vârvor, a cumpărat aici, lângă pădure. Şi-a făcut treburile şi noi, ca proştii, stăm şi murim de foame în casă. (...) 750 de lei. 30 de ani de vechime. Lucrat ca tractorist, am luat grupa a doua.

Reporter: Şi ce faceţi, mergeţi acum la alegeri?

Bărbat: Eu? Nu-i aleg!

Nu merg, doamnă, că nu mă ajută cu nimic. (...) N-am niciun avantaj, e pentru ei, nu e pentru noi. Pentru noi, românii, s-a dus dracu toată treaba. (...) Ei se îngraşă, ei îşi umflă buzunarele de bani, iar noi, vorba aceea, sărmanii, noi stăm cu 6 milioane pensie pe lună. Munciţi 30 de ani de zile.

Reporter: Dumneavoastră nu mergeţi?

Bărbat: Nu

Reporter: De ce?

Bărbat: Nu vreau eu. Că nu-l suport pe Dragnea.

570 de mii de doljeni cu drept de vot sunt aşteptate la vot in duminica alegerilor.